text: Togtrafikken forsinkes i weekenden
  27 november 2013 kl. 17.43
  Rejsende med DSB må indstille sig på forsinkelser i den kommende weekend.
  Banedanmark udfører sporarbejde på Lillebæltsbroen fra 29. november til 1. december med start fredag aften. Det medfører ændringer for Inter City tog og Inter City lyn-tog frem til natten efter søndag.
  Også regionaltogene mellem Odense og Fredericia er berørt.
  - Der er flere skift, og rejsetiden er op til en halv time længere end normalt, siger DSB?s trafikinformationschef Tony Bispeskov.
  Forældre, der har børn, som rejser med Børneguide, skal være opmærksomme på, at togene søndag ankommer senere end normalt.
  Tjek ændringer på DSB's hjemmeside.
  Se den ændrede køreplan for Børneguide-tog
  link
  